കൊവിഡ് സാഹചര്യം വിലയിരുത്താന് മുഖ്യമന്ത്രിയുടെ നേതൃത്വത്തില് അവലോകന യോഗം ഇന്ന് തിരുവനന്തപുരം: സംസ്ഥാനത്തെ കൊവിഡ് സാഹചര്യം വിലയിരുത്താന് മുഖ്യമന്ത്രിയുടെ അധ്യക്ഷതയില് ഇന്ന് അവലോകന യോഗം നടക്കും. ഉച്ചയ്ക്ക് 3.30നാണ് യോഗം. കൊറോണ പ്രതിദിന രോഗികളുടെ എണ്ണം കുറഞ്ഞ സാഹചര്യത്തില് സംസ്ഥാനത്ത് കൂടുതല് ഇളവുകള് നല്കുന്നതുമായി ബന്ധപ്പെട്ട് യോഗം ചര്ച്ച ചെയ്യും. തീയേറ്ററുകള് തുറക്കുന്നത് പരിഗണനയില് ഉണ്ട്. സ്കൂള് തുറക്കാനുള്ള ഒരുക്കങ്ങളുമായി ബന്ധപ്പെട്ടും ചര്ച്ച നടക്കും. ഒക്ടോബര് 4 ന് കോളജുകളും, നവംബര് ഒന്നിന് സ്കൂളുകളും തുറക്കുന്ന പശ്ചാത്തലത്തില് മുന്നൊരുക്കങ്ങള് വിലയിരുത്തും. സംസ്ഥാനത്ത് സ്കൂള് തുറക്കുമ്ബോള് പാലിക്കേണ്ട മാര്ഗരേഖകള് സംബന്ധിച്ച ചര്ച്ചകള് ഇന്നും തുടരും. വിദ്യാഭ്യാസ മന്ത്രി വിളിച്ച വിദ്യാര്ത്ഥി സംഘടനകളുടെ യോഗവും ഇന്ന് നടക്കും. സര്ക്കാര് സ്വകാര്യ സ്ഥാപനങ്ങള് പൂര്ണമായും തുറന്നതോടെ പാസഞ്ചര് ട്രെയിനുകളും സീസണ് ടിക്കറ്റ് സംവിധാനവും പുനരാരംഭിക്കാന് റെയില്വേക്ക് സംസ്ഥാന സര്ക്കാറിന്്റെ അനുമതി ആവശ്യമുണ്ട്. ഇത് അനുവദിക്കുന്ന കാര്യവും യോഗത്തില് ചര്ച്ചയാകും. ഇതിന് പുറമേ കല്യാണത്തിനും, മരണാനന്തര ചടങ്ങുകള്ക്കും കൂടുതല് ആളുകള്ക്ക് പങ്കെടുക്കാന് അനുമതി നല്കുന്ന കാര്യവും യോഗം പരിഗണിക്കും. ആദ്യ ഡോസ് വാക്സിനേഷന് പൂര്ത്തിയാക്കുന്നത് സംബന്ധിച്ച തീരുമാനങ്ങളും യോഗത്തില് ഉണ്ടാകുമെന്നാണ് വിവരം. അതേസമയം തീയറ്ററുകള് തുറക്കുന്ന കാര്യം ചര്ച്ചചെയ്യുമെങ്കിലും തുറക്കാനുള്ള അനുമതി നല്കുന്നതിനുള്ള സാദ്ധ്യത കുറവാണ്. കഴിഞ്ഞ അവലോകന യോഗത്തില് ഹോട്ടലുകള് തുറക്കാനുള്ള അനുമതിയുള്പ്പെടെ കൂടുതല് ഇളവുകള് നല്കിയിരുന്നു. ഇതിന് ശേഷമുള്ള സംസ്ഥാനത്തെ സാഹചര്യവും യോഗം വിലയിരുത്തും.